Святую Імшу ў інтэнцыі семяў цэлебраваў ксёндз пралат Павел Кнурэк з Лынтупскай парафіі святога Андрэя Апостала. Святар добра вядомы, як вядучы рубрыкі Разважаем над Божым словам у дыяцэзіяльнай газеце Каталіцкі веснік. У сваім казанні ксёндз Павел простымі словамі растлумачыў пра самае галоўнае у жыцці – аб любові. Аб тым, што сапраўднай крыніцай сямейных зносін зяўляецца Бог. Засяродзіў увагу над уменнем прабачаць ў сужэнстве. Святар прыгадаў і пра апекуноў сённяшняга дня: святых Апосталаў Пятра і Паўла, пра іх духоўнае ўзрастанне, шлях да Бога. Хвалюючым момантам Літургіі стаў абрад аднаўлення сужэнскай прысягі для чатырох пар юбіляраў.